**\_\_\_\_\_\_\_\_\_\_\_\_\_\_**  (v nadaljevanju: najemodajalec)

in

**REPUBLIKA SLOVENIJA, MINISTRSTVO ZA JAVNO UPRAVO**, Tržaška cesta 21, 1000 Ljubljana, matična številka: 2482762000, ID št. za DDV: SI 91838983, ki ga zastopa Boštjan Koritnik, minister

(v nadaljevanju: MJU)

in

**REPUBLIKA SLOVENIJA, MINISTRSTVO ZA OKOLJE IN PROSTOR,** Dunajska cesta 48, 1000 Ljubljana, matična številka: 2482789000, ID št. za DDV: SI 55058515, ki ga zastopa mag. Andrej Vizjak, minister (v nadaljevanju: uporabnik/MOP)

sklepajo naslednjo

**NAJEMNO POGODBO št. C3130-20-**

1. člen

Pogodbene stranke uvodoma kot nesporno ugotavljajo:

* da mora MOP za svoje arhivsko gradivo zagotoviti ustrezne arhivske prostore z ustreznimi arhivskimi regali v skladu z Zakonom o varstvu dokumentarnega in arhivskega gradiva ter arhivih (Ur. list RS, št. 30/2006, 24/2014 – Odl. US, 51/2014 – v nadaljevanju: zakon) in Uredbo o varstvu dokumentarnega in arhivskega gradiva (Ur. list RS, št. 42/2017);
* da MJU v okviru centraliziranega ravnanja z nepremičnim premoženjem za potrebe MOP zagotavlja in med drugim tudi sklepa pravne posle za najem nepremičnine;
* da MOP potrebuje arhivski prostor z arhivskimi regali v skladu z zakonodajo, ki je navedena v prvi alineji tega člena;
* da se najemnina arhivskega prostora, ki zapade v plačilo do konca leta 2022, zagotavlja iz proračunske postavke MOP 153214, NRP: 2550-15-0004, najemnina za arhivskih prostor, ki zapade v plačilo v letu 2023 in kasneje, vse do izteka najemne pogodbe, pa se zagotavlja iz postavke MJU;
* da je MJU za potrebe MOP \_\_\_\_\_\_\_\_\_\_\_objavilo informativno zbiranje ponudb za najem arhivskih prostorov v Ljubljani;
* da je bila kot najugodnejši ponudnik izbrana družba\_\_\_\_\_\_\_\_\_\_\_.

1. člen

Predmet te pogodbe je najem arhivskih prostorov za cca. 6500 tekočih metrov arhivskega gradiva v ustrezno klimatsko in varnostno urejenih prostorih, na arhivskih regalih v skladu veljavnimi zakonskimi pogoji, ki jih določata Zakon in Uredba o varstvu dokumentarnega in arhivskega gradiva (Ur. list RS, št. 42/2017) in drugi veljavni predpisi, ki neposredno ali posredno urejajo varovanje arhivskih gradiv in arhivskih prostorov. Ti prostori se nahajajo v stavbi na naslovu \_\_\_\_\_\_\_\_\_\_\_ in so urejeni v skladu s tehnično specifikacijo, ki so kot priloga sestavni del te pogodbe.

Najemodajalec je zagotovil tudi opremljen prostor (pisarno) z mizo in stolom za občasno uporabo za urejanje, odbiranje gradiva z možnostjo uporabe električnega priključka za priklop računalnika v skupni izmeri 15 m2 ter sanitarije in parkirno mesto. Prostor je v neposredni bližini arhiva. (v nadaljevanju: predmet najema)

1. člen

Najemnina za najem arhivskih prostorov je določena za en tekoči meter arhivskih regalov in znaša \_\_\_\_\_\_\_\_ EUR brez DDV oziroma \_\_\_\_\_\_\_\_\_ EUR z DDV mesečno. Ocenjena mesečna vrednost za 6500 tekočih metrov arhivskega prostora znaša\_\_\_\_\_\_\_\_\_\_\_\_ EUR z DDV.

V najemnino so vključeni vsi stroški, ki so povezani s predmetom najema.

1. člen

Najemodajalec bo MOP izstavljal e-račune za mesečno najemnino do vključno za mesec november 2022, do predvidoma 5. delovnega dne v mesecu za pretekli mesec, e-račune za najemnino arhivskega prostora od vključno meseca decembra 2022 naprej pa MJU.

Pri izstavitvi vsakega e-računa se mora najemodajalec sklicevati na številko te pogodbe in priložiti potrdila o prevzemu arhivskega gradiva.

Najemnina po tej pogodbi se plačuje na transakcijski račun najemodajalca, in sicer št. [\_\_\_\_\_\_\_\_\_](https://www.ajpes.si/eRTR/JavniDel/Podrobnosti.aspx?Tr=029240017900956&), odprt pri \_\_\_\_\_\_.

Rok plačila vseh finančnih obveznosti po tej pogodbi je 30. dan od dneva prejema pravilno izstavljene e-listine, ki je podlaga za izplačilo.

Če zadnji dan roka sovpada z dnem, ko je po zakonu dela prost dan oziroma v plačilnem sistemu TARGET ni opredeljen kot plačilni dan, se za zadnji dan roka šteje naslednji delavnik oziroma naslednji plačilni dan v sistemu TARGET.

V primeru upravičene zavrnitve računa s strani uporabnika oziroma MJU je najemodajalec v 15. dneh od dneva prejema zavrnitve računa dolžan izstaviti pravilen račun oziroma podati obrazložitev spornih postavk računa.

Najemodajalec bo uporabniku oziroma MJU izstavljeni račun dostavil preko Portala UJP-eRačun.

Uporabnik oziroma MJU se zavezuje najemodajalca nemudoma obvestiti o vsaki spremembi podatkov, ki jih najemodajalec potrebuje za izvrševanje te pogodbe.

V primeru zamude plačila ima najemodajalec pravico zaračunati zakonske zamudne obresti.

1. člen

Uporabnik se zaveže, da bo arhivske prostore uporabljal s skrbnostjo dobrega gospodarja. Prav tako je dolžan pokriti vsako škodo na predmetu najema, ki ja naveden v 2. členu te pogodbe, ki bi nastala iz razlogov na njegovi strani ali po krivdi njegovih delavcev.

Najemodajalec se obvezuje, da bo kadarkoli v času trajanja te pogodbe na lastne stroške takoj popravil ali dal drugim v popravilo resne poškodbe ali napake na predmetu najema pod pogojem, da niso nastali iz razlogov na strani uporabnika ali pomanjkljivega rednega vzdrževanja le - tega. Uporabnik je dolžan najemodajalca takoj obvestiti o takih poškodbah ali napakah.

1. člen

Uporabnik oziroma MJU ne sme oddati predmet najema v podnajem.

1. člen

Uporabnik ima pravico enkrat letno opraviti revizijo predmeta najema.

1. člen

Najemodajalec se zavezuje, da bo:

* zagotovil pooblaščenim osebam uporabnika fizičen dostop do arhivskih prostorov v delovnem času arhivskih prostorov, in sicer med delavniki (od ponedeljka do petka) od 8.00 do 15.00;
* po preselitvi arhivskega gradiva bo uporabniku po predhodnem dogovoru zagotovil predvidoma 2 krat tedensko dostop do arhivskih prostorov;
* vse vnose in iznose arhivskih gradiv evidentiral oziroma registriral z navedbo datuma in ure, pri čemer se mora pooblaščena oseba MOP oziroma uporabnika podpisati na takšen dokument;
* skrbel za sprotno evidenco količine arhivskega gradiva (t'm) uporabnika v arhivskih prostorih;
* ob vsaki predaji novega arhivskega gradiva izdal potrdilo o prevzemu z natančno navedbo t'm;
* posredoval vsakih 6 mesecev obvestila o doseganju mikroklimatskih pogojev.

1. člen

Pogodbene stranke sklepajo to pogodbo za določen čas, in sicer za obdobje 15 let od začetka uporabe teh prostorov, s 3 mesečnim odpovednim rokom. Odpoved mora biti podana pisno.

Pogodbene stranke soglašajo, da najem prostorov po tej pogodbi lahko kadarkoli preneha po sporazumu pogodbenih strank.

Najemodajalec lahko prekine to pogodbo in zahteva takojšnjo izpraznitev prostorov brez odpovednega roka:

* če uporabnik tudi po opominu najemodajalca uporablja predmet najema v nasprotju s to pogodbo ali ga uporablja brez potrebne skrbnosti, tako da se dela občutnejša škoda;
* če je uporabnik oziroma MJU v zamudi s plačilom najemnine dva meseca od dneva, ko ga je najemodajalec na to opomnil.

1. člen

Po preteku najemnega razmerja sme in mora uporabnik odstraniti iz predmeta najema le nevgrajene naprave, opremo in predmete, ki jih je namestil sam.

Stranki o predaji prostorov napišeta primopredajni zapisnik in uporabnik je dolžan vrniti vse ključe in kartice, ki jih je prejel ob primopredaji prostorov.

1. člen

Uporabnik se je dolžan vzdržati vseh dejanj, ki niso v skladu z namenom te pogodbe.

1. člen

Pogodbene stranke so seznanjene, da je v skladu s 14. členom Zakona o integriteti in preprečevanju korupcije  (Uradni list RS, št. [69/11](http://www.uradni-list.si/1/objava.jsp?sop=2011-01-3056) – uradno prečiščeno besedilo) nična pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

Pogodbene stranke s podpisom na tej pogodbi potrjujeta, da v zvezi s sklenitvijo te pogodbe ni podan nobeden od zgoraj navedenih razlogov za ničnost pogodbe.

1. člen

Najemodajalec se zavezuje, da bo pri izvajanju določil te pogodbe v celoti spoštoval določbe Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in prostem pretoku takih podatkov ter o razveljavitvi Direktive 95/46/ES (v nadaljevanju: Splošne uredbe o varstvu podatkov), veljavni zakon o varstvu osebnih podatkov in interne predpise MJU in uporabnika, ki urejajo področje varnostne politike, s katerimi se seznani ob podpisu pogodbe. Najemodajalec se zavezuje, da bo svoje sodelavce, ki bodo opravljali storitve po tej pogodbi, seznanil in izobrazil o uporabi MJU in uporabnikovih informacij ter upošteval tehnične in organizacijske ukrepe za zagotovitev varnosti informacij in osebnih podatkov na podlagi internih splošnih aktov MJU oziroma uporabnika.

1. člen

Skrbnik te pogodbe za MJU je Urška Lap, tel. št. (01) 478 8303 ali e-naslov: [urska.lap@gov.si](mailto:urska.lap@gov.si).

Skrbnik te pogodbe za uporabnika – MOP je Bernardka Šenk, tel. št. (01) 478 7157 ali e-naslov: [bernardka.senk@gov.si](mailto:bernardka.senk@gov.si).

Skrbnik te pogodbe za najemodajalca je \_\_\_\_\_\_\_\_, tel. št. \_\_\_\_\_\_\_\_\_\_\_ ali e-naslov: \_\_\_\_\_\_\_\_\_\_\_\_.

Za spremembo skrbnikov te pogodbe zadošča pisno obvestilo drugima pogodbenima strankama, aneks izrecno ni potreben.

/člen

Spremembe te pogodbe so mogoče s sklenitvijo aneksa k pogodbi, ki ga sporazumno sklenejo vse pogodbene stranke pred iztekom veljavnosti te pogodbe.

1. člen

Glede pravic in dolžnosti pogodbenih strank, ki niso določene v tej pogodbi, se uporabljajo določila Obligacijskega zakonika.

1. člen

Morebitne spore bodo pogodbene stranke reševale sporazumno. Če do sporazuma ne pride, je za rešitev spora pristojno stvarno pristojno sodišče v Ljubljani.

1. člen

Ta pogodba je sklenjena, ko jo podpišejo vse pogodbene stranke, uporablja pa se od uspešno opravljene zapisniške primopredaje predmeta najema.

1. člen

Pogodba je napisana v 5 (petih) enakih izvodih, od katerih prejme najemodajalec 2 (dva) izvoda, MJU en (1) izvod, uporabnik pa 2 (dva) izvoda.

MJU: Najemodajalec:

Številka: 4782-97/2020 Številka:

Datum: Datum:

**REPUBLIKA SLOVENIJA** \_\_\_\_\_\_\_\_\_\_\_\_\_\_\_\_\_\_\_\_\_\_

**MINISTRSTVO ZA JAVNO UPRAVO**

Boštjan Koritnik, minister \_\_\_\_\_\_\_\_\_\_\_\_\_\_\_\_\_\_\_\_\_\_

MOP:

Številka:

Datum:

**REPUBLIKA SLOVENIJA**

**MINISTRSTVO ZA OKOLJE IN PROSTOR**

Mag. Andrej Vizjak, minister \_\_\_\_\_\_\_\_\_\_\_\_\_\_\_\_\_\_\_\_\_\_